Irailaren 9an Enrique Abril Errebote Txapelketari hasiera eman zitzaion eta dagoeneko itzuli bateko ligaxka jokatu dute guztiek, denek denen aurka, irailaren 9tik 23ra bitartean. Aurten Euskal Herriko lau talde lehiatzen aritu dira, aurreko edizioko berak. Gipuzkoatik Behar Zana (Villabona), Txost (Oiartzun) eta Zubieta (Zubieta) taldeak eta Lapurditik Luzean (Donibane Lohizune) taldea. Partida guztiak Oiartzungo, Villabonako eta Zubietako plazetan izan dira. Igande honetan (irailak 30) Zubietako errebote plazan finala jokatuko dute, 11:00etan (eguraldiak ez badu baldintzatzen txapelketaren martxa). Aurten ere Zubieta eta Luzean izango dira aurrez aurre Enrique Abril Errebote Txapelketaren finalean.